b'\n_START_ARTICLE_\nTel Avivas\n_START_SECTION_\nIstorija\n_START_PARAGRAPH_\nJafos vietov\xc4\x97 apgyvendinta jau apie 4000 met\xc5\xb3. Ji buvo u\xc5\xbeimta egiptie\xc4\x8di\xc5\xb3, pers\xc5\xb3, graik\xc5\xb3. 68\xc2\xa0m. pr. m. e. Jaf\xc4\x85 sugriov\xc4\x97 rom\xc4\x97nai. 1126 ir 1191\xc2\xa0m. gyvenviet\xc4\x99 u\xc5\xbe\xc4\x97m\xc4\x97 kry\xc5\xbeiuo\xc4\x8diai, ta\xc4\x8diau galiausiai Jafa liko pavaldi arabams. 1909\xc2\xa0m. kaip Jafos priemiestis \xc4\xafkurtas Tel Avivas (i\xc5\xa1 hebraj\xc5\xb3 k. \xe2\x80\x9epavasario kalva\xe2\x80\x9c). Gyvenviet\xc4\x97 augo l\xc4\x97tai, o 1916\xc2\xa0m. I Pasaulinio karo metu jos gyventojai buvo evakuoti \xc4\xaf Turkij\xc4\x85. 1917\xc2\xa0m. britams pa\xc4\x97mus regiono kontrol\xc4\x99 gyventojai sugr\xc4\x85\xc5\xbeinti. 1921\xc2\xa0m. Jafoje prasid\xc4\x97jo anti\xc5\xbeydi\xc5\xa1kos demonstracijos ir dauguma Jafos \xc5\xbeyd\xc5\xb3 persik\xc4\x97l\xc4\x97 \xc4\xaf Tel Aviv\xc4\x85. 1931\xe2\x80\x931936\xc2\xa0m. miestas prad\xc4\x97jo spar\xc4\x8diai augti d\xc4\x97l \xc5\xbeyd\xc5\xb3 imigracijos i\xc5\xa1 Naci\xc5\xb3 Vokietijos. 1948\xc2\xa0m. \xc5\xbeydai j\xc4\x97ga u\xc5\xbe\xc4\x97m\xc4\x97 Jaf\xc4\x85, kurios dauguma gyventoj\xc5\xb3 buvo arabai. Tel Avivas tapo laikin\xc4\x85ja naujosios Izraelio valstyb\xc4\x97s sostine. Miest\xc4\x85 bombardavo Egipto karin\xc4\x97s oro paj\xc4\x97gos. 1949\xc2\xa0m. sostin\xc4\x97 perkelta \xc4\xaf Jeruzal\xc4\x99, o Tel Avivas ir Jafa sujungti \xc4\xaf vien\xc4\x85 savivaldyb\xc4\x99. \xc4\xae miest\xc4\x85 ir toliau vyko \xc5\xbeydai emigrantai i\xc5\xa1 viso pasaulio, ypa\xc4\x8d Europos. D\xc4\x97l tautini\xc5\xb3 ir religini\xc5\xb3 konflikt\xc5\xb3 Tel Avive da\xc5\xbenai vykdomi teroristiniai i\xc5\xa1puoliai.\n_START_SECTION_\nEkonomika ir susisiekimas\n_START_PARAGRAPH_\nTel Avivas svarbiausias Izraelio ekonomikos centras. Mieste yra daugyb\xc4\x97s Izraelio ir tarptautoni\xc5\xb3 kompanij\xc5\xb3 centrin\xc4\x97s b\xc5\xabstin\xc4\x97s. Mieste vystoma maisto, tekstil\xc4\x97s, chemijos, metalo apdirbimo, elektronikos, medienos apdirbimo pramon\xc4\x97. Poligrafija. Deimant\xc5\xb3 \xc5\xa1lifavimas. Tel Avivas svarbus transporto mazgas. Mieste yra did\xc5\xbeiausia pasaulyje autobus\xc5\xb3 stotis. Netoli Tel Avivo yra du tarptautiniai oro uostai: Dov Hoz ir Ben Gurion. Miestas yra svarbus turizmo centras.'